stanford-oval/wikipedia huggingface dataset:
Berner Oberland-Bahnen

| Berner Oberland-Bahnen |
| --- | --- |
Yritysmuoto:  osakeyhtiö (AG)
Perustettu:  1888
Kotipaikka:  Interlaken, Bernin kantoni, Sveitsi
Toimiala:  julkinen liikenne
Tuotteet:  rautatieliikenne
Liikevaihto:  14 milj. CHF (2012)
Tilikauden tulos:  0,4 milj. CHF (2012)
Henkilöstö:  147 (2012)
Omistaja:  Sveitsin valtio 36 %, Bernin kantoni 34 %
Kotisivu:  www.jungfrau.ch
Infobox OKVirheellinen NIMI-arvo: 
Berner Oberland-Bahnin ja Schynige Platte-Bahnin junat Wilderswilin asemalla.
Berner Oberland-Bahnen on sveitsiläinen rautatieyhtiö, joka toimii Keski-Sveitsissä Bernin Alpeilla. Yhtiön kotipaikka on Interlaken.
Historiaa

Berner Oberland-Bahnen omistaa kaksi historiallista rautatietä: Berner Oberland-Bahnin (BOB) ja Schynige Platte-Bahnin (SPB). Yhtiö on omistanut BOB:n toiminnan alusta, vuodesta 1888 alkaen. SPB siirtyi yhtiölle vuonna 1895.
Omistus

Berner Oberland-Bahnenin pääomistajia ovat Sveitsin liittovaltio ja Bernin kantoni. Samalla alueella toimiva pörssinoteerattu liikenneyhtiö Jungfraubahn Holding AG omistaa yhtiöstä 8 %.
Toiminta

Yhtiön liikevaihto oli vuonna 2012 14 milj. CHF ja liikevoitto 0,4 milj. CHF. Henkilöstön määrä oli 147.
| Rataosa | liikevaihto  milj>  CHF | liikevoitto  milj>  CHF | matkustajia  milj>  | rataverkko km | liikennekausi |
| --- | --- | --- | --- | --- | --- |
| Berner Oberland-Bahn | 10,7 | 0,39 | 2,81 | 23,7 | 12 kk |
| Schynige Platte-Bahn | 3,0 | -0,04 | 0,17 | 7,3 | noin 5 kk |
| yhteensä | 13,7 | 0,36 | 2,99 | 31,0 |  |
Aiheesta muualla

Kuvia tai muita tiedostoja aiheesta Berner Oberland-Bahnen Wikimedia Commonsissa
Azerbaidžanin naisten jalkapallomaajoukkue

Azerbaidžanin naisten jalkapallomaajoukkue on Azerbaidžanin naisten edustusjoukkue jalkapallossa. Se toimii Azerbaidžanin jalkapalloliiton alaisuudessa.
Azerbaidžan ei ole pelannut kertaan naisten arvokisoissa. Se osallistui ensimmäisen kerran arvokisojen karsintoihin 2009 EM-kisoissa.
Arvokisat > Maailmanmestaruuskilpailut

1995–2007 – Ei osallistunut karsintoihin
2011 – Ei selviytynyt karsinnoista
2015 – Ei selviytynyt karsinnoista
2019 – Ei selviytynyt karsinnoista
Arvokisat > Euroopan-mestaruuskilpailut

1993–2005 – Ei osallistunut karsintoihin
2009 – Ei selviytynyt karsinnoista
2013 – Ei selviytynyt karsinnoista
2017 – Ei selviytynyt karsinnoista
Azerbaidžanin naisten lentopallomaajoukkue

Azerbaidžanin naisten lentopallomaajoukkue edustaa Azerbaidžania naisten arvokilpailuissa ja kansainvälisissä lentopallokilpailuissa. Se on pelannut neljissä maailmanmestaruuskilpailuissa ja sijoittunut parhaimmillaan yhdeksänneksi vuonna 1994. Se on sijoittunut Euroopan-mestaruuskilpailuissa neljänneksi vuonna 2005 ja kotiyleisönsä edessä vuonna 2017. Vuonna 2016 joukkue voitti Euroopan-liigan loppuotteluissa Slovakian.
Arvokilpailut > MM-kilpailut

Yhdeksäs 1994
Kolmastoista 2006
Viidestoista 2014, 2018
Arvokilpailut > EM-kilpailut

Neljäs 2005, 2017
Yhdeksäs 2011
Kymmenes 2019
Kahdestoista 2007, 2009
Neljästoista 2015
Viidestoista 2013
Live Eschaton: The Act of Rebellion

| Live Eschaton: The Act of Rebellion Behemoth |
| --- | --- | --- |

DVD-julkaisun tiedot
 Äänitetty : 27. huhtikuuta 2000 Studio Łęg, Krakova, Puola
 Julkaistu: 2000
 Tuottaja(t): Maria Miodunka & Tomasz Pomarański
 Tyylilaji: blackened death metal
 Kesto: 45.41
Behemothin muut julkaisut
|   | Live Eschaton: The Act of Rebellion 2000 | Crush.Fukk.Create: Requiem for Generation Armageddon 2004 |
Live Eschaton: The Act of Rebellion on puolalaisen blackened death metal -yhtye Behemothin konsertti-VHS, joka on julkaistu vuonna 2000 levymerkillä Metal Mind Records. Se julkaistiin uudelleen DVD:nä vuonna 2009.
Kappalelista

Decade of ΘΕΡΙΟΝ – 3.49
LAM – 4.09
Satan's Sword (I Have Become) – 4.42
From the Pagan Vastlands – 3.23
Driven by the Five-Winged Star – 5.23
The Entrance to the Spheres of Mars – 4.33
Starspawn – 3.19
Carnage – 3.58 (Mayhem-cover)
Chant for ΕΣΧΗΑΤΟΝ 2000 – 6.30
Pure Evil & Hate – 4.42
Musiikkivideot
Decade of ΘΕΡΙΟΝ – 3.19
Chant for ΕΣΧΗΑΤΟΝ 2000 – 5.17
Kokoonpano

Nergal –  laulu, sähkökitara
Inferno – rummut
Havoc – sähkökitara
Novy – bassokitara
Arviot

Allmusic:
Aiheesta muualla

Albumi Live Eschaton: The Act of Rebellion Encyclopaedia Metallum -sivustolla (englanniksi)
Lubartówin piirikunta

Lubartówin piirikunta (puol. powiat lubartowski) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 88 352. Siihen kuuluvat 12 kuntaa ovat Abramów, Firlej, Jeziorzany, Kamionka, Kock, Lubartów, Michów, Niedźwiada, Ostrów Lubelski, Ostrówek, Serniki ja Uścimów.
Piirikunnan väestöpyramidi 2014.
Vuoden 2019 lopussa Lubartówin piirikunnan asukkaista 51,1 prosenttia oli naispuolisia ja 48,9 prosenttia miespuolisia. Alle 18-vuotiaat muodostivat 18,4 prosenttia piirikunnan väestöstä, työikäiset 60,4 prosenttia ja eläkeikäiset 21,3 prosenttia väestön keski-iän ollessa 41,4 vuotta. Vuonna 2019 piirikunnassa syntyi 768 lasta. Lubartówin piirikunnan väkiluvun ennakoidaan pienenevän 76 819 asukkaaseen vuoteen 2050 mennessä.
Barfi

Barfi -makeisia lautasella.
Barfi on intialainen makeinen.
Nimi barfi tarkoittaa urdussa ja persiassa lunta. Barfi valmistetaan sokerista ja maidosta valmistettavasta khoasta. Khoaa ja sokeria keitetään hitaasti samalla jatkuvasti sekoittaen. Lopulta seoksesta tulee tarpeeksi paksua ja se levitetään astialle. Seoksen jäähdyttyä se leikellään esimerkiksi neliön tai ympyrän muotoisiksi paloiksi.
Barfin perusraaka-aineiden lisäksi saatetaan käyttää esimerkiksi meloninsiemeniä, guavaa, porkkanaa ja kookosta. Maustamiseen voidaan käyttää esimerkiksi sahramia, ruusuvettä, vaniljaa, mangoa tai kardemummaa.
Barfi on erityisen suosittua Pohjois-Intiassa ja etenkin hindulaisen valonjuhla diwalin aikana. Mysore pak on barfin muoto Etelä-intiassa. Barfia tarjoillaan joskus myös muiden juhlallisuuksien, kuten häiden yhteydessä.
Aiheesta muualla

Kuvia tai muita tiedostoja aiheesta Barfi Wikimedia Commonsissa
Azerbaidžanin mutatulivuoret

Mutatulivuorien yhteenlaskettu määrä maailmassa on noin 1 000. Näistä lähes 400 sijaitsee Azerbaidžanin rannikkoalueella. Vaikka mutatulivuoret eivät koskaan kasva tavanomaisten tulivuorien kokoisiksi, läpimitaltaan ne voivat olla jopa kilometrin pitkiä ja satoja metrejä korkeita. Maailman suurimpia mutatulivuoria ovat Boyuk Kanizadagh ja Turaghai, jotka molemmat sijaitsevat Azerbaidžanissa.
Mutatulivuori Gobustanin kansallispuistossa
Mutatulivuoret sijaitsevat tyypillisesti öljyesiintymien yhteydessä. Esimerkiksi Lokbatanin, Garadghin, Neft Dashlarin ja Mishovdaghin mutatulivuorien alueelta on löytynyt useita öljy- ja kaasuesiintymiä.
Mutatulivuorien purkaukset

Noin 20 vuoden välein mutatulivuori purkautuu syvällä maan alla luoden suuren räjähdyksen. Kaasut purkautuvat maan syvistä kerroksista ja syttyvät ilmassa välittömästi tuleen. Mutatulivuoren purkaus aiheuttaa voimakkaan räjähdyksen ja maan tärinää. Yleensä räjähdykset eivät kuitenkaan ole vaarallisia ihmisille, koska mutatulivuoret sijaitsevat tarpeeksi kaukana asutuksesta.
Vuoden 1810 jälkeen Azerbaidžanin alueella on arvioitu olleen noin 200 mutatulivuoren purkausta 50 mutatulivuoressa. Esimerkiksi Toragay mutatulivuori on purkautunut kuusi kertaa vuosien 1841–1950 aikana. Mitattu korkein mutatulivuoresta tullut liekki on ollut noin 1000 metriä korkea.
Mutatulivuorista purkautuvaa laavaa ja mutaa käytetään raaka-aineina kemian- ja rakennusteollisuudessa sekä farmakologiassa.
Vedenalaiset mutatulivuoret

Azerbaidžanista löytyy myös vedenalaisia mutatulivuoria. Kaspianmeren alla sijaitsee yli 140 mutatulivuorta. Bakun saarista kahdeksan on alun perin mutatulivuoria. Mutatulivuorien aktiivisuutta voi mitata havainnoimalla niiden eri-ikäisiä kerrostumia. On arvioitu, että Azerbaidžanin mutatulivuoret ovat aktivoituneet noin 25 miljoonaa vuotta sitten.
BCD-koodi

BCD-koodi (Binary Coded Decimal) on eräs kymmenjärjestelmän lukujen binäärikoodattu esitystapa. Neljällä bitillä voidaan esittää 16 eri arvoa, joten se riittää yhden kymmenjärjestelmän numeron tallentamiseen.
BCD-koodia käytetään erityisesti talousmatematiikan laskutoimituksissa, koska binääriset liukuluvut eivät pysty esittämään kaikkia desimaalilukuja täsmällisesti.
Kaikista yleisin BCD-koodi on 8421-koodi, joka tunnetaan myös nimellä NBCD-koodi (Natural Binary Coded Decimal). BCD-koodilla tarkoitetaan yleensä 8421-koodia sen yleisyyden vuoksi. Nimitys 8421 tulee neljän bitin 2:n potensseista (23 22 21 20).
BCD-koodia käytetään lähinnä kahdella tavalla. Unpacked BCD tarkoittaa että yksi 8-bittinen tavu tallentaa yhden kymmenjärjestelmän numeron, mikä "tuhlaa" 4 bittiä. Packed BCD tarkoittaa, että yhteen tavuun tallennetaan kaksi numeroa. Useat yleiset tietokoneiden suoritinarkkitehtuurit osaavat suoraan käsitellä BCD-koodattuja lukuja.
Desimaali-BCD-koodi -muunnos

Taulukossa on luvut 0-9 ja niitä vastaavat 4-bittiset BCD-koodit. Neljällä bitillä saadaan aikaan myös koodit 1010, 1011, 1100, 1101, 1110 ja 1111, mutta nämä yhdistelmät ovat virheellisiä BCD-koodauksessa ja niitä ei käytetä.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Desimaali | 0 | 1 | 2 | 3 | 4 | 5 | 6 | 7 | 8 | 9 |
| BCD | 0000 | 0001 | 0010 | 0011 | 0100 | 0101 | 0110 | 0111 | 1000 | 1001 |
Bill Moseley

| Bill Moseley |
| --- | --- |
 Bill Moseley vuonna 2006
Henkilötiedot
Syntynyt: 11. marraskuuta 1951 (ikä 72) Barrington, Illinois, Yhdysvallat
Ammatti:  näyttelijä
Näyttelijä
Aktiivisena:  1982–
Merkittävät roolit:  Teksasin moottorisahamurhaaja 2 Pimeyden armeija The Devil’s Rejects Halloween
Aiheesta muualla
IMDb 
Elonet
William ”Bill” Moseley (s. 11. marraskuuta 1951) on yhdysvaltalainen näyttelijä ja muusikko. Hänet tunnetaan monista kauhuelokuvista, kuten House of 1000 Corpses, Repo! The Genetic Opera ja The Devil’s Rejects. Moseleyn ensimmäinen suuri rooli oli Chop Top -nimisenä Leatherfacen kannibaaliveljenä elokuvassa Texasin moottorisahamurhaaja 2. Hän on työskennellyt myös kitaristi Bucketheadin kanssa Cornbugs-nimisessä yhtyeessä.
Aiheesta muualla

Bill Moseley Internet Movie Databasessa. (englanniksi)
Bill Moseley Elonetissä.
Banne

Bannen katedraali
Banne on kunta Ardèchen departementissa Rhône-Alpesin hallintoalueella Ranskassa. Kunnassa oli 555 asukasta vuoden 1999 väestönlaskennassa. Bannen pinta-ala on 33 neliökilometriä.
Barentsin alue

Barentsin alue.
Barentsin alue käsittää maa-alueet Barentsinmeren ympärillä ja pohjoiskalotissa. Nimi otettiin käyttöön poliittisista syistä kansainvälisen yhteistyön vakiinnuttamiseksi Neuvostoliiton hajoamisen jälkeen. Alue ulottuu lännestä Norjan Nordlandista itään Novaja Zemljaan ja Uralvuoristoon ja etelään Pohjanlahteen sekä suuriin järviin Laatokkaan ja Äänisjärven. Alueella asuu kuusi miljoonaa ihmistä levittäytyneenä 1,75 miljoonan km²:n alueelle. Väestöstä kolme neljäsosaa asuu Venäjällä, ja saman verran pinta-alasta on Venäjällä.
Hankkeeseen kuuluu Barentsintie Norjan Bodøstä Ruotsin Haaparannan ja Suomen Tornion kautta Venäjälle Kuolan niemimaalle Murmanskiin.
Alueellinen yhteistyö, Barentsin yhteistyö, aloitettiin virallisesti 11. tammikuuta 1993 Norjan aloitteesta ulkoministeri Thorvald Stoltenbergin kaudella. Yhteistyöhön kuuluu kaksi pääorganisaatiota, Barentsin neuvosto (Barents Euro-Arctic Council, BEAC) joka on Suomen, Norjan, Venäjän ja Ruotsin hallitusten välinen yhteistyöelin, sekä Barentsin aluekomitea (Barents Regional Committee, BRC) joka koordinoi yhteistyötä alueneuvoston kokousten välillä.
Yhteistyötä vetävät neljä maata vuorotellen. Norjan osallistumista koordinoi Barentsin sihteeristö Kirkniemessä Finnmarkin läänissä. Ruotsin ja Suomen osallistumista hallinnoivat Ruotsissa lääninhallitukset Uumajassa Västerbottenin läänissä ja Luulajassa Norrbottenin läänissä sekä Suomen puolella maakuntaliitot Lapin maakunnassa Rovaniemellä Pohjois-Pohjanmaalla Oulussa ja Kainuussa Kajaanissa.
Aiheesta muualla

Barents yhteinen tietoportaali
Barents Euro-Arctic Council (BEAC) ja Barents Regional Council (BRC)
EU:n pohjoinen ulottuvuus
Bambarin roomalaiskatolinen hiippakunta

Bambarin roomalaiskatolinen hiippakunta on Keski-Afrikan tasavallassa sijaitseva katolisen kirkon hiippakunta, joka kattaa 173 000 km² alueen. Se toimii Banguin arkkihiippakunnan alaisena.
Bambarin hiippakunta perustettiin 18. joulukuuta 1965. Sen piispoina ovat toimineet Michel Marie Joseph Maître (1981–1996), Jean-Claude Rembanga (1996–2004) ja Édouard Mathos (2004–). Aiemmin apostolisia hallitsijoita olivat olleet Joachim N'Dayen (1970–1978) ja Maître (1978–1981). Hiippakunnan pääkirkko on Bambarin Pyhän Joosefin tuomiokirkko. Vuonna 2006 hiippakunnan alueen asukkaista 31,3 % oli katolilaisia.
BCE Inc.

| BCE Inc>  |
| --- | --- |
Yritysmuoto:  julkinen osakeyhtiö
Osake:  TSX: BCE, NYSE: BCE
Markkina-arvo:  40,5 mrd. USD (5/2017)
Perustettu:  1.8.2004 (toisen lähteen mukaan 1970)
Toimitusjohtaja:  George Cope
Kotipaikka:   Montreal  Tour A-7, 1 Carref Alexander-Gra, Verdun, QC  H3E 3B3, Kanada
Toimiala:  tietoliikenne
Liikevaihto:   16,39 mrd. USD (2016)
Liikevoitto:   2,29 mrd. USD (2016)
Henkilöstö:  48 090 (2016)
Kotisivu:  www.bce.ca
Infobox OKVirheellinen NIMI-arvo: 
BCE Inc. (entinen Bell Canada Enterprises Inc.) on suuri kanadalainen tietoliikennealan pörssikonserni, jonka päämaja sijaitsee Montrealin Verdunissa Quebecin provinssissa.
Yrityksen palveluksessa työskentelee noin 48 000 ihmistä. Konsernin liiketoiminta-alat ovat: Bell Wireline, Bell Wireless, Bell Media (esim. CTV Television Network) ja Bell Aliant.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 296. Se luokiteltiin samalla Kanadan 10. suurimmaksi pörssiyritykseksi. Yhtiön markkina-arvo oli 40,5 miljardia Yhdysvaltain dollaria (toukokuussa 2017) ja liikevaihto 16,39 miljardia USD (2016).
Aiheesta muualla

Bell Canada Enterprises Inc (Arkistoitu – Internet Archive) (englanniksi) (thecanadianencyclopedia.com)
Azerbaidžanin piirikunnat ja kaupungit

Azerbaidžan jaetaan 66 alueeseen (rayonlar) ja 12 kaupunkiin (şəhərlər), joista 7 aluetta ja yksi kaupunki sijaitsevat Nahitševanin autonomisessa tasavallassa. Nahitševanin autonominen tasavalta sijaitsee eksklaavina muusta Azerbaidžanista erillään Armenian, Turkin ja Iranin ympäröimänä.
Luettelo piirikunnista ja kaupungeista

Azerbaidžan
| 0 | 1 | 2 |
| --- | --- | --- |
|  Abşeron  Ağcabədi  Ağdam  Ağdaş  Ağstafa  Ağsu  Əli Bayramlın kaupunki  Astara  Bakun kaupunki (Bakı)  Balakən  Bərdə  Beyləqan  Biləsuvar  Cəbrayıl  Cəlilabad  Daşkəsən  Dəvəçi  Füzuli  Gədəbəy  Gəncən kaupunki  Goranboy  Göyçay  Hacıqabul  İmişli  İsmayıllı  Kəlbəcər (osa Vuoristo-Karabahia)  Kürdəmir  Laçın  Lənkəran  Lənkəranin kaupunki  Lerik  Masallı  Mingəçevirin kaupunki  Naftalanin kaupunki  Neftçala  Oğuz  Qəbələ |   Qax  Qazax  Qobustan  Quba  Qubadlı  Qusar  Saatlı  Sabirabad  Şəki  Şəkin kaupunki  Salyan  Şamaxı  Şəmkir  Samux  Siyəzən  Sumqayıtin kaupunki  Şuşa (osa Vuoristo-Karabahia)  Şuşan kaupunki (osa Vuoristo-Karabahia)  Tərtər (osa Vuoristo-Karabahia)  Tovuz  Ucar  Xaçmaz  Stepanakert (Vuoristo-Karabahin pääkaupunki)  Xanlar  Xızı  Xocalı (osa Vuoristo-Karabahia)  Xocavənd (osa Vuoristo-Karabahia)  Yardımlı  Yevlakh  Yevlaxin kaupunki  Zəngilan  Zaqatala  Zərdab  | Azerbaidžanin piirikunnat ja kaupungit |
Nahitševanin autonominen tasavalta
Babək
Culfa
Kəngərli
Nahitševanin kaupunki (Naxçıvan Şəhər)
Ordubad
Sədərək
Şahbuz
Şərur
Aiheesta muualla

Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Euroopan maiden ylimmän tason hallinnollinen jako
Alankomaat
Albania
Andorra
Armenia²
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Irlanti
Islanti
Italia
Itävalta
Kazakstan¹
Kosovo
Kreikka
Kroatia
Kypros²
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Valko-Venäjä
Venäjä¹
Viro
Yhdistynyt kuningaskunta
¹ Sijaitsee sekä Euroopassa että Aasiassa

² Aasiassa sijaitseva, kulttuurihistoriallisesti eurooppalainen valtio
Bambatha

Bambatha kaMancinza (oikealla) avustajansa kanssa noin vuonna 1906.
Bambatha kaMancinza  (n. 1860–1906) oli zulu-heimoon kuuluvan zondi-klaanin päällikkö, joka johti kapinaa Natalin siirtokunnan brittihallintoa vastaan vuonna 1906.
Bambathan joukot suorittivat useita iskuja brittiläisiä vastaan vuoden 1906 keväällä, mutta alun menestyksen jälkeen hän hävisi eversti Duncan McKenziein johtamalle siirtomaa-armeijalle huhtikuussa 1906 Mome Gorgen taistelussa.
Taistelun jälkeen Bambatha vangittiin ja teloitettiin. Kapinan aikana kuoli arviolta 3 000–4 000 zulua ja noin 30 eurooppalaista. Kapinan jälkeen yli 7000 henkeä vangittiin, myös zulujen kuningas Dinizulu vangittiin jota syytettiin maanpetoksesta.
Bambassi

Bambassi on Etiopiassa puhuttava afroaasialainen kieli. Sitä puhuu äidinkielenään noin 5 000 henkilöä (1982). Kielellä on ainakin kaksi murretta. Jotkut bambassin puhujat käyttävät myös oromon ja arabian kieliä. Enemmistö kielen puhujista on muslimeja. Kielen sanajärjestys on SOV (subjekti-objekti-verbi).
BC548

BC548
BC548 on yleisesti Euroopassa ja Amerikassa käytössä oleva transistori. Tuote on edullinen ja laajalti saatavissa.
Virtavahvistuskertoimet ovat kolmessa ryhmässä:
A: 110–220
B: 200–450
C: 420–800
Variaatioita

BC547, jännitekestoisempi
BC549, matalampi kohina
Loch Nessin hirviö

Loch Nessin järvi. Kuvassa ei näy hirviötä.
Loch Nessin hirviö tai Nessie on järvihirviö eli tunnistamatonta lajia edustava suuri eläin, joka nykykansanperinteen mukaan elää Loch Ness -järvessä Skotlannissa. Olennosta on tehty epämääräisiä havaintoja, mutta sen olemassaolosta ei ole vakuuttavia todisteita.
Havaintojen ja etsinnän historiaa

Loch Nessin järvihirviö mainitaan ensimmäisen kerran vuonna 565, jolloin Pyhän Columban väitetään havainneen järvessä suuren eläimen. Seuraavina vuosisatoina järvessä nähtiin satunnaisesti vesiolentoja, jollaisista skottilaisessa kansanperinteessäkin kerrotaan.
Loch Nessille valmistui rantatie 1930-luvun alussa, minkä jälkeen hirviöhavainnot alkoivat yleistyä. Huhtikuussa 1933 eräs pariskunta väitti nähneensä tien yli järveen kävelleen valtavan kokoisen olennon, joka muistutti lohikäärmettä tai esihistoriallista hirviötä. Lehtijutun jälkeen seurasi lisää havaintoilmoituksia. Kirjeenvaihtaja Alec Campbell kirjoitti Fort Augustus -lehdessä Aldie Mackay -nimisen miehen tekemästä havainnosta. Mackay väitti nähneensä valaan kaltaisen olennon nostattaneen järvessä aaltoja. Toimittaja Evan Barron nimesi olennon hirviöksi. Daily Mailin palkkaama metsästäjä raportoi löytäneensä järven rannoilta kuusimetrisen eläimen jalanjälkiä. Ne paljastuivat kuitenkin ihmisen tekemiksi.
Vuonna 1934 arvostettu brittiläinen kirurgi Robert Wilson esitteli valokuvan, jonka hän väitti ottaneensa hirviöstä ajellessaan järven pohjoisrantaa pitkin. Vuonna 1994 kuva myönnettiin  huijaukseksi, jonka hirviö olikin lelusukellusvene. Keppostelijat olivat antaneet kuvan julkaistavaksi Wilsonille, joka piti sitä hyvänä pilana.
Järvi on houkutellut useita hirviönetsijöitä vuosikymmenten saatossa. Monessa valokuvassa on väitetty näkyneen hirviö, mutta useimmat kuvat ovat osoittautuneet väärennöksiksi tai esittävän tavallisia eläimiä tai esineitä. Järvestä ei ole löydetty hirviötä myöskään kaikuluotaimilla.
Teorioita lajista

Useimmat tiedemiehet suhtautuvat Nessien olemassaoloon hyvin skeptisesti.
Muutamat tutkijat ovat katsoneet valokuvien todistaneen Nessien olemassaolon. Vuonna 1975 brittiläinen luonnontieteilijä Peter Scott ehdotti sille tieteellistä nimeä Nessiteras rhombopteryx. Nimi on kreikkaa ja tarkoittaa ”timanttieväinen Nessin hirviö”. Scott yritti myös saada lajin Britanniassa rauhoitettujen lajien luetteloon. Myöhemmin huomattiin, että nimiehdotus on anagrammi sanoista ”Monster Hoax by Sir Peter S" (suom. Sir Peter S:n hirviöhuijaus).
Hirviön lajiksi on epäilty joutsenliskoa, mutta tällaisen populaation säilyminen pienessä järvessä hyvin pitkiä aikoja vaikuttaa epätodennäköiseltä. Uusimman teorian mukaan Loch Nessin järven alla sijaitsevat ”ilmavaipat” päästävät ilmaa järveen suurina kuplina, jotka nostavat järvestä hirviön näköisiä puisia tukkeja.
Britannian johtava paleontologi Neil Clark tulkitsi vuonna 2003, että kuuluisa Nessietä esittävä kuva, jossa näkyy pää, kaula ja selkä, esittääkin upoksissa olevaa norsua. Pää ja kaula ovat norsun kärsä, ja ruumis norsun pää sekä selkä. Koska norsuja ei luonnostaan Britteinsaarilla esiinny, Clark selittää norsun kuuluneen vuonna 1933 Invernessiin matkalla olleeseen kiertävään sirkukseen, jonka impressaari keksi hyödyntää kuvaa markkinointitarkoituksiin.
Uusiseelantilaiset tutkijat esittivät vuonna 2019, että hirviöhavainnot olisi voinut aiheuttaa suurikokoinen ankerias, jollaisia järvessä elää runsaasti. Osa pitääkin Loch Nessin hirviötä suurena tai suurina ankeriaina. Järven eliöiden kartoitustarkoituksessa tehdyssä DNA-tutkimuksessaan tutkijat eivät kuitenkaan löytäneet mitään merkkejä suurista matelijoista tai suurista kaloista, kuten haista, sammista tai kissakaloista.
Aiheesta muualla

Kuvia tai muita tiedostoja aiheesta Loch Nessin hirviö Wikimedia Commonsissa
Kaaro, Jani: Kaiken oudon ensyklopedia, s. 255–256.  Helsinki:  BTJ Finland, 2009.  ISBN 978-951-692-731-5.
Loch Nessin hirviö silmin nähtynä sekä filmattuna 1966, Ylen Elävä arkisto
Loch Ness Monster Unknownexplorers.com (englanniksi)
Loch Nessin hirviö Skepsis.fi
Taiteilijan näkemys Loch Nessin hirviöstä. Museohahmo.